Ընթացիկ Նվարդ﻿ի բլոգը (Տե՛ս հղումներ բաժնում) մտա, միշտ էլ մտնում եմ, վերջինները կարդում, դուրս գալիս, էդ գիշեր ամբողջ բլոգը կարդացի ու քանի որ անպատրաստ էի, սիրտս նոկաուտ եղավ, տակնուվրա, հիացած. շնչակտուր գեղեցկության բանաստեղծություններ կարդալը ամեն դեպքում հեշտ բան չի, այն էլ միանգամից: Գլխապտույտ ա, բան ա: Մի կերպ էի զսպում ինձ, որ Նվարդին տարատեսակ սիրային խոստովանություններ չուղարկեմ. սովորաբար դրանք լավ վերջաբան չեն ունենում: Գրեցի միայն, որ սիրում եմ իրեն ու Նոր տարին շնորհավոր: Հետո խնդրեցի, որ բլոգիս էս տարվա առաջին հեղինակը լինելու թույլտվությունը տա: Հետո սիրտս պարում էր բանաստեղծությունները նորից կարդալ-ընտրելուց: